b"\n_START_ARTICLE_\nLitispendencija\n_START_PARAGRAPH_\nLitispendencija (lot. Lis pendens\xc2\xa0\xe2\x80\x93 'laukianti byla'; dar vad. lis alibi pendens)\xc2\xa0\xe2\x80\x93 teisin\xc4\x97 situacija, kai 2 ar daugiau teism\xc5\xb3 susiejami vienos bendros bylos nagrin\xc4\x97jimu. Tai svarbu teismui sprend\xc5\xbeiant jurisdikcijos klausimus. Problema i\xc5\xa1kyla tiek nacionalin\xc4\x97je, tiek ir tarptautin\xc4\x97je teis\xc4\x97je. Kadangi da\xc5\xbeniausiai teis\xc4\x97je tokia situacija yra negalima, i\xc5\xa1 to atsiradusi problema turi b\xc5\xabti sprend\xc5\xbeiama taip, kad v\xc4\x97liau prad\xc4\x97j\xc4\x99s nagrin\xc4\x97ti byl\xc4\x85 arba \xc5\xbeemesniosios instancijos teismas turi nustoti j\xc4\x85 nagrin\xc4\x97ti ir j\xc4\x85 palikti kitam teismui. Litispendencija tarptautin\xc4\x97je privatin\xc4\x97je teis\xc4\x97je yra specifinis teis\xc4\x97s institutas, padedantis i\xc5\xa1vengti tarptautiniame procese lygiagretaus bylin\xc4\x97jimosi keli\xc5\xb3 valstybi\xc5\xb3 teismuose ir leid\xc5\xbeiantis atsisakyti teismui nagrin\xc4\x97ti byl\xc4\x85, kai tokia pat byla yra i\xc5\xa1kelta u\xc5\xbesienio valstyb\xc4\x97s teisme."